أه التابوهات
هجيب سجارة تانية عشانها
شكرا
تابوه
أه
في البداية
ما أعتقدش أن فيه كلمة عربي للتابوه
كلمة عربي، ترجمة عربي لكلمة تابوه
أه
هو بس... أنا عمري ما فهمتها
عمري ما فهمت الكلمة نفسها
عمري ما فهمت ليه فيه تابوهات
أقصد
لو إحنا تلقائيا بنعمل كل حاجة
يبقى بنتكلم عن كل حاجة
يعني مثلا لو بنتكلم عن
عن الجنس مثلا
لو الناس بتمارسه
يبقىي ليه ما تتكلميش عنه
أنا بس عمري ما فهمت الكلمة
عمري ما فهمت هي ليه موجودة
عمري ما فهمت ليه الناس مش بتتكلم عنه
عمري ما فهمت ليه الناس مش بتتكلم في حاجات معينة
مش فاهمة كلمة عيب
ممكن أفهمها في سياق
مش عارفة، وعي لو أنتي بتقولي
لو حد بيشتم مثلا وفيه طفل
يمكن يكون غير لائق ساعتها
أو لو فيه فيلم
ملائم لسن معين
ولو إحنا بنتكلم عن
سوبر مان
وأزاي لو أطفال شافوا فيلم سوبر مان
أو قروا قصص سوبرمان المصورة
وبيفتكروا أنهم بيعرفوا يطيروا
وده مممكن يسبب مشاهد درامية
أقدر أفهم ده
بس لما يبقى فيه بالغين
بيتكلموا في مواضيع مواضيع عامة
مش بفهم فعلا كلمة تابوه
مش عارفة مين اللي اخترع الكلمة دي
وفي مصر بشكل خاص
فيه تابوهات كتيرة جدا جدا
حتى لو الناس مش بتحددها
زي ما قلت قبل كده
بس بنكبر وعارفين أنه فيه حاجات معينة مش بنتكلم عليها
وده تمام جدا
ومش فاهمة خالص بدأت منين ولا ازاي بدأت
ومش عارفة مين ادى لنفسه الحق
يحدد التابوهات
ويحدد إيه اللي يتقال وإيه اللي ما يتقالش
أو مين ادى نفسه الحق
يحط رقابة مثلا
يعني، أنت مين عشان تحدد اللي يتشاف واللي ما يتشافش
يعني مثلا في موضوع المشروع مشروع بصي
كنا بنتكلم يعني... بنحضر لعرض بيتكلم عن المراهقين وحياتهم
المشروع عبارة عن مشروع حكي بيستند لقصص حقيقية
وكان المفترض
نعرض في ليلة في أوبرا القاهرة
وبعدين جالنا مكالمة قالوا لنا أن مدير المسرح اللي هنعرض عليه
سمعت يالصدفة أن العرض فيه كلمات غير لائقة
فقعدنا نفكر
يعني... الكلمات ممكن تكون غير لائقة
ولا هي غير لائقة؟
ولما تبتدي تفكري في الكلمات اللي كنا بنستخدمها
معظم المراهقين بيستعملوا الكلمات دي
يبقى إيه اللي بيخليه تابوه
وبعدين ادينا مثل للمدير في الأوبرا
يعني مدير المسرح
اللي المفترص نعرض فيه
وبعدين كانت شايفة... شايفة أنه الكلام عن العادة السرية تابوه
و... بالضبط، يعني هي نفس الحاجة اللي قلتها قبل كده
لو المراهقين بيمارسوا العادة السرية
أو المراهقين بيفكروا في العادة السرية
إيه اللي بيخليه تابوه في الأخر
و في الأخر العرض ما كانش بيقول دي حاجة كويسة ولا وحشة
عمرنا ما بنشارك برأينا
اللي بنعمله أنه بنحكي قصص زي ما هي بالضبط
وكمان فكرة أننا نقول الكلمات الغير لائقة
ما كانش عشان يبان أننا جامدين وبنقول نفس الكلمات
عشان نفضل صادقين
عشان تفضل القصة أصيلة
لو أنا ماشية في شارع وحد قاللي أنتي شرموطة
يبقى قصتي هي أن فيه حد بصلي في شارع وقاللي أنتي شرموطة
ودي القصة
لو قلت أن حد بصلي وقال
وقال كلمة وحشة مش عايزة أقولها
مش دي القصة الحقيقة مش ده اللي حصل
وبتدي القصة التأثير الأصلي بتاعها
وعلى قد ما كنت مخضوضة في الشارع
وأنا بسمع كلمة معينة
يبقى الجمهور هيتخض برضوا
دي فكرة الحكي قصة
وتحكيها بنفس الطريقة عشان الناس تفهم أنتي حسيتي بإيه لما مريتي حاجات معينة
وده مش هينفع لو ما قلناش حاجات حصلت بجد
وبالنسبة لي شخصيا كوني جزء من المشروع
هو عشان أنا مؤمنة أنه مهم أننا نخلي الحاجات زي ما هي
ونسيب القصص زي ما هي
وده بس عشان أنا مؤمنة
أن نخلي القصة زي الأصل
هتخلي الناس تفهم اللي بمر بيه وده أعتقد أنه أهم حاجة